CELEX: C2005/271/07
Language: da
Date: 2005-10-29 00:00:00
Title: Domstolens dom (Anden Afdeling) af 15. september 2005 i sag C-372/03, Kommissionen for De Europæiske Fællesskaber mod Forbundsrepublikken Tyskland (Traktatbrud — direktiv 91/439/EØF — kørekort — alderskrav for ret til at føre visse køretøjer — mulighed for at føre køretøjer af en anden kategori end den, hvortil der er udstedt kørekort — obligatorisk registrering og ombytning af kørekort)

29.10.2005   
            
            
               DA
            
            
               Den Europæiske Unions Tidende
            
            
               C 271/4
            
         
      DOMSTOLENS DOM
   
   (Anden Afdeling)
   af 15. september 2005
   i sag C-372/03, Kommissionen for De Europæiske Fællesskaber mod Forbundsrepublikken Tyskland (1)
   
   (Traktatbrud - direktiv 91/439/EØF - kørekort - alderskrav for ret til at føre visse køretøjer - mulighed for at føre køretøjer af en anden kategori end den, hvortil der er udstedt kørekort - obligatorisk registrering og ombytning af kørekort)
   (2005/C 271/07)
   Processprog: tysk
   I sag C-372/03, angående et traktatbrudssøgsmål i henhold til artikel 226 EF, anlagt den 2. september 2003, Kommissionen for De Europæiske Fællesskaber (befuldmægtigede: G. Braun og W. Wils) mod Forbundsrepublikken Tyskland (befuldmægtiget: M. Lumma), har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann, R. Schintgen (refererende dommer), G. Arestis og J. Klučka; generaladvokat: P. Léger; justitssekretær: R. Grass, den 15. september 2005 afsagt dom, hvis konklusion lyder således:
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 1, stk. 2, artikel 3, artikel 5, stk. 2, litra b), artikel 6, stk. 1, litra b), tredje led, og artikel 8, stk. 2, i Rådets direktiv 91/439/EØF af 29. juli 1991 om kørekort, som ændret ved Rådets direktiv 96/47/EF af 23. juli 1996, idet den har vedtaget og opretholdt § 6, stk. 3, nr. 6, og § 6, stk. 4, § 10, stk. 2, første punktum, § 29, stk. 1 og 3, samt § 47, stk. 2, i den tyske bekendtgørelse om personers adgang til færdsel på vejene (Verordnung über die Zulassung von Personen zum Strassenverkehr) af 18. august 1998.
            
         
               2)
            
            
               I øvrigt frifindes Forbundsrepublikken Tyskland.
            
         
               3)
            
            
               Forbundsrepublikken Tyskland betaler sagens omkostninger.
            
         
      (1)  EUT C 275 af 15.11.2003.